নিজস্ব প্রতিবেদক, দুর্গাপুর : নির্বাচন চলাকালীন অশান্তিতে উত্তপ্ত থেকেছে রাজ্য৷ ফলাফল ঘোষণার পরেও ঠান্ডা হয়নি পরিস্থিতি৷ বরং বেড়েই চলেছে৷ ঝরছে রক্ত৷ যার মধ্যে রাজনৈতিক দলের শ্লোগান ঘিরে শুরু হয়েছে তর্জা৷ কেন্দ্রের পাশাপাশি বঙ্গে বিজেপি ভাল ফল করায় জয় শ্রীরাম শ্লোগানকে ঠেকাতে মরিয়া বিরোধীরা৷ কোথাও আবার জয় শ্রীরাম না বললেও আক্রান্ত হতে হয়েছে শাসক শিবিরকে৷ এই দুই কারণেই কোন্দলে জড়িয়ে পড়েছে রাজ্যের শাসক-বিরোধী শিবির৷ সোমবার পাণ্ডবেশ্বর বিধানসভার অন্তর্গত লাউদোহার গোগলা এলাকায় বিজেপির পতাকা লাগানোকে কেন্দ্র করে উত্তেজনা ছড়ালো।
লাউদোহায় বিজেপির পতাকা লাগানোকে কেন্দ্র করে গেরুয়া-তৃণমূল সংঘর্ষ, বোমাবাজি